Neuvoston päätöslauselma, annettu 26 päivänä marraskuuta 1996, tupakoinnin vähentämisestä Euroopan yhteisössä



Virallinen lehti nro C 374 , 11/12/1996 s. 0004 - 0005



NEUVOSTON PÄÄTÖSLAUSELMA, annettu 26 päivänä marraskuuta 1996, tupakoinnin vähentämisestä Euroopan yhteisössä (96/C 374/04) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, sekä toteaa, että Eurooppa-neuvosto korosti kesäkuussa 1985 Milanossa ja joulukuussa 1985 Luxemburgissa pidetyissä kokouksissaan eurooppalaisen syöväntorjuntaohjelman käynnistämisen etuja, panee merkille, että neuvosto ja neuvostossa kokoontuneet jäsenvaltioiden hallitusten edustajat hyväksyivät 7 päivänä heinäkuuta 1986 päätöslauselmallaan (1) Euroopan yhteisöjen syövän vastaisen toimintaohjelman, jonka yhdeksi tavoitteeksi asetettiin kansalaisten terveyden ja elämänlaadun parantamisen edistäminen yhteisössä vähentämällä syöpätapausten määrää ja jossa tätä silmällä pitäen annettiin etusija tupakoinnin vastaisille toimenpiteille, panee merkille, että neuvosto ja neuvostossa kokoontuneet jäsenvaltioiden hallitusten edustajat vahvistivat tätä tavoitetta tekemällä 17 päivänä toukokuuta 1990 päätöksen 90/238/Euratom, EHTY, ETY (2) toimintasuunnitelman hyväksymisestä vuosiksi 1990-1994 "Eurooppa syöpää vastaan" -ohjelman yhteydessä, panee merkille, että Euroopan parlamentti ja neuvosto korostivat 29 päivänä maaliskuuta 1996 päätöksellään 646/96/EY (3) hyväksymässään syöväntorjunnan toimintasuunnitelmassa kansanterveyden alalla (1996-2000), että elintapoihin liittyviä vaaratekijöitä, varsinkin tupakointia, olisi rajoitettava, muistuttaa mieliin, että tupakointi on riskitekijä tietyissä taudeissa, erityisesti syövässä sekä sydän- ja verisuonisairauksissa, ja vaikuttaa 500 000 ihmisen kuolemaan yhteisössä joka vuosi, katsoo, että yleisesti ottaen väestöä ja erityisesti nuoria olisi suojeltava tupakoinnilta, muistuttaa mieliin, että kaikkien tupakoinnin vähentämisstrategioiden yhtenä päätavoitteena on oltava estää nuoria omaksumasta kyseistä tapaa, ottaen huomioon tupakoinnin riippuvuutta aiheuttavan ominaisuuden ja sen pitkäaikaisvaikutukset, korostaa, että altistuminen tupakkatuotteiden savulle vahingoittaa kaikkien altistuneiden henkilöiden terveyttä, ottaa huomioon, että useat jäsenvaltiot ovat pyrkineet estämään tupakointia monenlaisin keinoin, muun muassa vähittäishintoja nostamalla ja varsinkin korkean valmisteveron avulla, panee merkille, ettåä koulujen terveyskasvatuksesta 23 päivänä marraskuuta 1988 annetussa päätöslauselmassaan (4) neuvosto ja neuvostossa kokoontuneet opetusministerit määrittivät tupakoinnin terveysvaaraksi, panee merkille, että neuvosto ja neuvostossa kokoontuneet terveysministerit olivat 13 päivänä marraskuuta 1992 annetuissa päätelmissään yhtä mieltä siitä, että koululla on tärkeä tehtävä terveyden suojelua koskevan tiedon ja kasvatuksen antamisessa, katsoo, että tässä päätöslauselmasa estitetyillä aloitteilla on vielä suotuisampi vaikutus kansanterveyteen, kun ne yhdistetään oppivelvollisille tarkoitettuihin terveyskasvatusohjelmiin sekä yleisiin tiedotus- ja valistuskampanjoihin, katsoo, että kansanterveyden suojelun olisi kuuluttava olennaisena osana yhteisön muihin politiikkoihin, panee merkille, että 20 päivänä joulukuuta 1995 annetussa päätöslauselmassaan (5) neuvosto kehotti komissiota varmistamaan, että terveyden suojelua koskevat vaatimukset sisällytetään yhteisön muihin politiikkoihin, ja KATSOO,, että on tarpeen arvioida tupakoinnin edistämistoimenpiteiden ja muiden edistämistoimien sekä toisaalta tupakoinnin vähentämiseen tähtäävien toimien ja toimenpiteiden vaikutusta tupakan kulutukseen, PANEE MERKILLE Helsingissä lokakuussa 1996 pidetyn tupakkaa käsitelleen konsensuskokouksen korkean tason syöpäasiantuntijakomitean tupakkaa koskevat suositukset, MUISTUTTAA MIELIIN, että tupakkamainonta ja sen vaikutus tupakoinnin yleisyyteen erityisesti nuorten keskuudessa on erikseen tarkasteltavan komission ehdotuksen aiheena, TUNNUSTAAN, että jäsenvaltiot voivat keskenään yhteistyöllä sekä sovittamalla yhteen politiikkojaan ja ohjelmiaan tupakointiin ja tupakointiriippuvuuteen yhdistettyjen sairauksien ja kuolemantapausten estämiseksi yhdessä komission kanssa myötävaikuttaa tupakoinnin aiheuttamien tautien vähentämiseen yhteisössä, PANEE MERKILLE, että jäsenvaltiot ovat kehittäneet tupakoinnin vähentämisstrategioita, joihin kuuluu, valittujen toimenpiteiden vaihdellessa jäsenvaltiosta toiseen, esimerkiksi seuraavaa: - tupakkatuotteiden myynnin salliminen vain aikuisille - nuoria koskevat tupakkatuotteiden saatavuuden rajoitukset valvomalla niiden myyntiä tupakka-automaateista ja kieltämällä ilmaisten savukenäytteiden jakelu tai savukkeiden myynti kappaleittain - sellaisten toimenpiteiden edistäminen, joilla pyritään savuttomien tilojen lisäämiseen työpaikoilla, ja paremman suojelun tarjoaminen työntekijöille tahatonta tupakansavulle altistumista vastaan - tupakointirajoitusten käyttöönotto julkisissa sisätiloissa, kuten ravintoloissa, elokuvateattereissa, virastoissa, kouluissa ja oppilaitoksissa sekä julkisissa liikennevälineissä, ja erityisesti lasten, nuorten, raskaana olevien naisten ja hengityselinsairauksista kärsivien henkilöiden suojelun korostaminen - tupakan verotustason nostaminen tupakkatuotteiden hintojen pitämiseksi korkealla tasolla - terveyskasvatustoimenpiteiden vahvistaminen, tarkoituksena tupakoinnin vaarojen tiedostamisen lisääminen ja tupakoinnin rajoittaminen, erityisesti sellaisten toimenpiteiden, jotka kohdistuvat nuoriin ja muihin erityisen tärkeisiin ryhmiin, kuten raskaana oleviin naisiin - rajoitusten ja volvonnan käyttöönotto suorassa ja epäsuorassa mainonnassa sekä tupakkatuotteiden sponsoroinnissa ja myynninedistämisessä, PANEE MERKILLE, että jäsenvaltiot ovat ottaneet käyttöön yhteisön direktiivien mukaisesti sovellettavia tehokkaita valvontatoimia, jotka koskevat merkintöjä, mukaan lukien varoitustekstit, ja savukkeiden sisältämän tervan sallittua määrää, KEHOTTAA jäsenvaltioita jatkamaan tupakoinnin yleisyyden vähentämiseen tähtäävien strategioiden ja toimenpiteiden edistämistä ja vaihtamaan säännöllisesti tietoja näistä strategioista ja toimenpiteistä, KEHOTTAA KOMISSIOTA - ottamaan yhteisön politiikoissa erityisesti huomioon tupakoinnin haitallisen vaikutuksen yhteisön kansalaisten terveyteen ja elämänlaatuun - tekemään selvityksiä jäsenvaltioissa tupakoinnin yleisyyden vähentämiseksi käyttöön otetuista parhaista käytännöistä ja arvioimaan niiden vaikutuksia - tarkastelemaan jäsenvaltioiden toteuttamista toimenpiteistä tekemänsä arvioinnin pohjalta mahdollisia jatkotoimenpiteitä, joihin yhteisö voisi ryhtyä jäsenvaltioiden tupakoinnin vähentämiseen tähtäävien toimien tukemiseksi - tukemaan tupakoinnin vähentämisponnisteluja jäsenvaltioissa ja esittämään säännöllisin väliajoin kertomuksia siitä, miten yhteisö on edistynyt jäsenvaltioiden politiikkojen ja ohjelmien yheensovittamisen edistämisessä, sekä mahdollisista jatkoaloitteista. (1) EYVL N:o C 184, 23.7.1986, s. 19 (2) EYVL N:o L 137, 30.5.1990, s. 31 (3) EYVL N:o L 95, 16.4.1996, s. 9 (4) EYVL N:o C 3, 5.1.1989, s. 1 (5) EYVL N:o C 350, 30.12.1995, s. 2